石澳

石澳係香港一笪地方，喺香港島東南面，東面對海。佢夾埋石澳郊野公園同鶴咀響石澳半島上面，自成一角，面向南中國海。石澳景色優美，環境清靜，唔少粵語流行曲嘅音樂短片都會去呢度取景。行政上，選區上係響南區嘅赤柱及石澳。

石澳泳灘 
石澳泳灘位於香港島東南部。根據環境保護署嘅泳灘等級制度，石澳泳灘屬於二級泳灘，水質一般。泳灘水清沙幼，鄰近有食肆同燒烤場。所以，好多人趁假日到呢度暢泳、燒烤。另外，灘上嘅峭壁都係攀岩嘅好地方。

石澳泳難地處偏僻，交通唔方便，得新巴9號綫，由筲箕灣開到。泳灘附近設有唔少停車場，一啲人都會揸私家車去。

由於石澳遠離煩囂，石澳泳灘周圍嘅環境重保留住自然風貌。呢個係石澳吸引嘅地方。

石澳磷光 (海火) 
年年初春，西曆二三月，石澳正灘出現海火，泛磷光，一年只有一次。

交通 
石澳道──連接大潭道，通去赤柱同柴灣。

石澳設有免費嘅公共停車場。

新世界第一巴士 
 9號 - 去筲箕灣
 N9 - 去筲箕灣

小巴 
 紅色小巴：筲箕灣—石澳

香港海灘

香港地方